2.8.2023
MT
Il-Ġurnal Uffiċjali tal-Unjoni Ewropea
C 273/13
— dik kontinentali, responsabbli għal ġlati kultant distruttivi u dawl tax-xemx favorevoli għall-maturità tal-għeneb fis-sajf.
Fatturi umani L-“Eau-de-vie de vin de la Marne / Fine champenoise” tradizzjonalment isir minn inbejjed prodotti bħala parti millproduzzjoni tad-DOK “Champagne”, prinċipalment mit-tliet varjetajiet tal-għeneb ta’ Champagne: chardonnay, pinot noir u meunier.
Dawn l-inbejjed jinteraġixxu mal-kundizzjonijiet pedoklimatiċi taż-żona u l-prattiki lokali tal-ħsad, tal-għasir tal-għeneb u tal-vinifikazzjoni, li huma orjentati lejn il-produzzjoni ta’ nbid frizzanti, u għandhom firxa aromatika wiesgħa li tirriżulta mid-diversità tal-varjetajiet tal-għeneb, ċertu grad ta’ aċidità u qawwa alkoħolika relattivament baxxa, li tippermetti konċentrazzjoni għolja ta’ aromi.
L-inbejjed użati għad-distillazzjoni jittieħdu f’diversi stadji tal-produzzjoni tad-DOK “Champagne”: b’mod partikolari, l-għasir, l-għażla kwalitattiva tal-inbejjed bażi, l-isbokkament.
Għalhekk għandhom varjetà ta’ karatteristiċi li jikkontribwixxu għall-oriġinalità aromatika tal-“Eau-de-vie de vin de la Marne / Fine champenoise”.
Id-distillazzjoni għandha titwettaq jew minn distillaturi fissi, installati fil-qalba tal-vinji, li jwettqu huma stess id-distillazzjoni, il-maturazzjoni u l-kummerċjalizzazzjoni u permezz tal-vitikulturisti jew in-negozjanti taxChampagne, jew minn distillaturi mobbli li jaħdmu b’kuntratt f’isem il-produtturi tal-inbid.
Rabta kawżali Il-karatteristiċi ewlenin tal-“Eau-de-vie de vin de la Marne / Fine champenoise” huma derivati mill-materja prima tiegħu maħsuba għall-produzzjoni tad-DOK “Champagne”.
Ir-rabta maż-żona ġeografika tal-“Eau-de-vie de vin de la Marne / Fine champenoise” hija bbażata fuq: Il-kwalità partikolari tal-għeneb prodott f’Champagne: L-oriġinalità tal-vinja ta’ Champagne hija riżultat tal-post tagħha fit-Tramuntana.
Il-kundizzjonijiet pedoklimatiċi tażżona ġeografika wasslu għall-iżvilupp ta’ mod partikolari ħafna ta’ kif tiġi mmaniġġjata l-vinja, li huwa partikolarment rifless fl-għażla tal-varjetajiet ta’ għeneb.
It-tliet varjetajiet ewlenin huma Chardonnay B (29 % talvinji), Pinot noir N (38 %) u Meunier N (32 %).
Dawn il-varjetajiet, filwaqt li jinteraġixxu mal-kundizzjonijiet tażżona, jipprovdu materja prima b’bilanċ tajjeb bejn l-aċidità u l-potenzjal tal-alkoħol u qawwa alkoħolika baxxa.
Dawn il-karatteristiċi, b’mod partikolari l-qawwa alkoħolika, huma favorevoli għall-iżvilupp tal-ispirti: billi r-rendiment talalkoħol pur huwa aktar baxx, l-ispirtu miksub għandu konċentrazzjoni ikbar ta’ aromi.
Il-firxa tal-varjetajiet tad-dwieli żżid mad-diversità tal-aromi.
L-użu ta’ nbejjed magħmula mill-produzzjoni ta’ nbejjed frizzanti: Il-prattiki lokali għall-ħsad, l-għasir tal-għeneb u l-vinifikazzjoni huma orjentati esklussivament lejn il-produzzjoni ta’ nbid frizzanti.
L-inbejjed użati biex jinkiseb l-“Eau-de-vie de vin de la Marne / Fine champenoise” huma esklużi midDOK “Champagne” f’diversi stadji tal-proċess: b’mod partikolari, l-għasir, l-għażla kwalitattiva tal-inbejjed bażi, l-isbokkament.
Għalhekk għandhom varjetà ta’ karatteristiċi li jikkontribwixxu għall-oriġinalità aromatika tal-“Eaude-vie de vin de la Marne / Fine champenoise”.
L-għarfien tad-distillaturi u ta’ dawk li jieħdu ħsieb il-kantini tal-inbid jikkontribwixxi għall-fatt li l-“Eau-de-vie de vin de la Marne / Fine champenoise” jesprimi b’mod sħiħ il-kumplessità aromatika derivata minn din il-materja prima kemm jekk għal spirti bojod b’noti prominenti ta’ fjuri, noti ta’ frott b’polpa bajda (tuffieħ, lanġas) jew għal spirti mmaturati skont l-istadji differenti ta’ maturazzjoni li matulhom l-“Eau-de-vie de vin de la Marne / Fine champenoise” jikseb noti ta’ njam, vanilla, ħobż mixwi u tabakk ħafif.
Link għall-Ispeċifikazzjoni tal-Prodott https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5